REGULAMENTUL (CE) NR. 1089/2008 AL COMISIEI
din 5 noiembrie 2008
de modificare a Regulamentului (CE) nr. 1832/2006 de stabilire a unor măsuri tranzitorii în sectorul zahărului ca urmare a aderării Bulgariei și a României
COMISIA COMUNITĂȚILOR EUROPENE,
având în vedere Tratatul de aderare a Bulgariei și a României,
având în vedere Actul de aderare a Bulgariei și a României, în special articolele 41 și 21 coroborate cu anexa V secțiunea 3 litera (a) punctul 4,
întrucât:
(1)
Regulamentul (CE) nr. 1832/2006 al Comisiei (1) prevede, la capitolul II secțiunea 2, dispoziții privind stabilirea și eliminarea cantităților excedentare de zahăr deținute de Bulgaria și România la data aderării lor la Uniunea Europeană. În secțiunea respectivă se prevăd în special termene limită pentru stabilirea cantităților excedentare de zahăr, pentru eliminarea acestora și pentru prezentarea dovezilor eliminării de către operatorii identificați și/sau Bulgaria și România. Secțiunea respectivă stabilește, de asemenea, perioade de referință care să fie utilizate la calcularea sumelor care trebuie achitate de Bulgaria și România în cazul în care nu sunt eliminate cantitățile excedentare.
(2)
Din cauza întârzierilor înregistrate în obținerea informațiilor necesare referitoare la cantitățile excedentare în Bulgaria și România, precum și a timpului necesar pentru a se proceda la o analiză detaliată a acestor informații și pentru a purta discuții cu statele membre în cauză, Comisia nu a putut stabili cantitățile excedentare de zahăr până la 31 iulie 2007, astfel cum se prevede la articolul 9 alineatul (1) din Regulamentul (CE) nr. 1832/2006.
(3)
Pentru a se garanta aplicarea adecvată a capitolului II secțiunea 2, termenele limită trebuie prelungite.
(4)
Prin urmare, Regulamentul (CE) nr. 1832/2006 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 1832/2006 se modifică după cum urmează:
1.
La articolul 9 alineatul (1), „31 iulie 2007” se înlocuiește cu „31 decembrie 2008”.
2.
Articolul 11 se modifică după cum urmează:
(a)
la alineatul (1), „30 aprilie 2008” se înlocuiește cu „30 septembrie 2009”;
(b)
alineatul (3) se modifică după cum urmează:
(i)
„30 aprilie 2008” se înlocuiește cu „30 septembrie 2009”;
(ii)
„31 decembrie 2008” se înlocuiește cu „31 mai 2010”.
3.
Articolul 12 se modifică după cum urmează:
(a)
la alineatul (1), „31 iulie 2008” se înlocuiește cu „31 decembrie 2009”;
(b)
la alineatul (2) paragraful al patrulea, „30 aprilie 2008” se înlocuiește cu „30 septembrie 2009”.
4.
Articolul 13 se modifică după cum urmează:
(a)
la alineatul (1), „31 august 2008” se înlocuiește cu „31 ianuarie 2010”;
(b)
alineatul (2) se modifică după cum urmează:
(i)
la primul paragraf, „30 aprilie 2008” se înlocuiește cu „30 septembrie 2009”;
(ii)
la paragraful al doilea, „31 decembrie 2008” se înlocuiește cu „31 mai 2010”;
(iii)
la paragraful al treilea, „31 octombrie 2008” se înlocuiește cu „31 martie 2010”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 noiembrie 2008.